Luiza Bairros

Luiza Helena de Bairros (Porto Alegre, 1953ko martxoaren 27a – ibidem, 2016ko uztailaren 12a) brasildar soziologo eta politikaria izan zen. Brasilgo Arraza Berdintasuna Sustatzeko Politiken Idazkaritzako ministro nagusia izan zen 2011 eta 2014 artean.

 Bizitza 
Bere ibilbide politikoa Bahia estatuan eraiki zuen, bertan bizi baitzen. Enpresa Administrazioan lizentziatu zen Hegoaldeko Rio Grandeko Unibertsitate Federalean, Gizarte Zientzietako masterra egin zuen Bahiako Unibertsitate Federalean eta Soziologiako doktoretza Michigango Unibertsitatean.

Hainbat liburu editatu eta artikulu ugari idatzi zituen arrazismoari, sexismoari eta biztanleria beltzari eta lanaren merkatuari buruz. Bere testu asko Afro-Ásia, Bahia Análise & Dados, Caderno CRH, Estudos Feministas, Humanidades eta Força de Trabalho e Emprego aldizkarietan argitaratu ziren, baita Nazio Batuen bilduma eta aldizkarietan ere. Bere artikulu ospetsuenetako bat Nossos feminismos revisitados da, 1995ekoa. 

Nazio Batuen Garapen Programaren proiektuetan parte hartu zuten arrazismoaren aurka borrokatzeko. 2008an, Jaques Wagnerren administrazioan Bahiako Arraza Berdintasunaren Sustapenerako idazkari kargua izan zuen. 2011n Dilma Rousseff presidenteak bere kabinetean sartzeko gonbidatu zion, eta 2014ra arte Brasilgo Arraza Berdintasuna Sustatzeko Politiken Idazkaritzako ministro nagusia izan zen.

2016ko uztailaren 12an hil zen birikako minbiziaren ondorioz. 2016ko urrian, Luiza Bairros Taldea sortu zen Salvador da Bahian.

 Sariak 

 2016: Bertha Lutz diploma

 Erreferentziak 

 Kanpo estekak 

Kategoria:Portoalegretarrak
Kategoria:Afro-brasildarrak
Kategoria:Brasilgo politikariak
Kategoria:Emakume ministroak
Kategoria:XXI. mendeko politikariak
Kategoria:Brasilgo soziologoak
Kategoria:Emakume soziologoak
Kategoria:Brasilgo giza eskubideen aldeko ekintzaileak
Kategoria:Giza eskubideen aldeko emakumeak
Kategoria:Arrazismoaren aurkako ekintzaileak
Kategoria:Porto Alegren hildakoak
Kategoria:Birikako minbiziaren ondorioz hildakoak